लघु नाटिका से किया सामाजिक बुराइयों पर कटाक्ष
गांवजीवन नगर स्थित श्री गुरु हरि सिंह कॉलेज में महिला प्रकोष्ठ की ओर से अंतरराष्ट्रीय महिला दिवस की पूर्व संध्या पर कार्यक्रम का आयोजन किया गया। जिसमें हरियाणा ग्रुप ऑफ इंस्टीट्यूट ऐलनाबाद के तत्वाधान मेेें बेटी बचाओ बेटी पढ़ाओ विषय पर लघु नाटिका प्रस्तुत की गई।
नाटिका के माध्यम से समाज में व्याप्त विभिन्न सामाजिक बुराइयां पर कटाक्ष पर विद्यार्थियों को जागरूक किया गया। इस कार्यक्रम मेें कन्या भ्रूण हत्या, दहेज प्रथा, घरेलू हिंसा, लिंग भेद, नशाखोरी, जुआ के कारण एवं परिणाम का प्रदर्शन किया गया। इस कार्यक्रम में कॉलेज के प्रिंसिपल डॉ. बलवीर सिंह ने कहा कि बेटी के बिना प्रगतिशील समाज की कल्पना भी असंभव है। इसलिए बिना भेदभाव के हमें कन्याओं के जन्म पर प्रसन्नता जाहिर करते हुए उन्हें पूर्णत: शिक्षित करना चाहिए ताकि वे अपने पैरों पर स्वयं खड़ी होकर आत्मनिर्भर बन सकें। उन्होंने कहा कि पुरुष प्रधान मानसिकता का त्याग करना चाहिए। कॉलेज की महिला प्रकोष्ठ की प्रभारी सीमा भारद्वाज ने कहा कि नर नारी समाज के दो पहिए है अत: दोनों का समान विकास होगा तभी समाज आगे बढ़ेगा। मंच संचालन महिला प्रकोष्ठ की अधिकारी अंबिका शर्मा ने किया। इस मौके पर कॉलेज के सभी स्टॉफ सदस्य उपस्थित थे।
जीवननगर में कॉलेज में आयोजित कार्यक्रम में लघुनाटिका प्रस्तुत करती छात्राएं।
महिला दिवस के उपलक्ष्य में गुरु हरि सिंह कॉलेज में कार्यक्रम
hin_Deva hin_Deva hin_Deva hin_Deva bho_Deva